***Zhodnotenie práce Z O JDS za I.štvrťrok 2017***

Máme za sebou I. štvrťrok 2017. Naša základná organizácia má za sebou nejaké akcie. Začiatkom januára sme mali krátke novoročné posedenie s prípravou plánu aktivít na tento rok.

18.02.2017 sme mali výročnú členskú schôdzu, kde sme zhodnotili naše aktivity za minulý rok. Bolo ich veľa. Počet členov našej ZO JDS k 31.12.2016 je 44. Už v januári sme prijali jednu novú členku, avšak dve členky sa odhlásili.

V čase od 27.02. do 04.03.2017 sa 6 našich členov spolu so ZO JDS Dlhé Pole zúčastnilo rekreačno – rehabilitačného pobytu v Piešťanoch. Nechýbali ani procedúry (6), ktoré boli v cene pobytu. Spoločne sme sa zúčastnili prehliadky kúpeľného ostrova a navštívili sme i Palace Thermia, jeden z luxusných kúpeľných domov. Boli sme na Bradle pri mohyle gen.Štefánika. Večer sme mali vždy posedenie pri hudbe. S pobytom sme boli veľmi spokojní a už sme si zaistili ďalší 6-dňový pobyt od 01.10. do 6.10.2017.

11.marca 2017 sme si pripomenuli MDŽ a zároveň sme posedeli s našimi jubilantmi. Boli to Vlasta Kršková, Anka Šimáková, Hanka Kačeriaková a Vladimír Lisický.

Predsedníčka ZO JDS vo Svederníku : Podhorová Mária